Գեորգի Ցագոլով

Գեորգի Ալեքսանդրովիչ Ցագոլով (, ), Կովկասում խորհրդային իշխանության համար պայքարի կազմակերպիչներից։ Կոմունիստական կուսակցության անդամ 1916 թվականից։ 1916 թվականից սովորել է Մոսկվայի համալսարանի իրավաբանական ֆակուլտետում։ Մասնակցել է Փետրվարյան հեղափոխությանը (1917)։ 1917 թվականի ապրիլից հեղափոխական աշխատանք է կատարել Վլադիկավկազում (Օրջոնիկիձե), եղել է «Կերմեն» կուսակցության (Հյուսիսային Օսեթիայի գյուղացիական չքավորության 1917 թ. ամռանն ստեղծված հեղափոխական–դեմոկրատական կազմակերպություն), ԿԿ–ի նախագահը։ 1918 թ. գործուղվել է Սարիղամիշ, եղել ռազմաճակատի ՌՀԽ–ի նախագահը։ Կուսակցական աշխատանք է կատարել Բաքվում, ապա՝ Հյուսիսային Կովկասում։ Եղել է Թերեքի մարզային ժող․ սովետի անդամ, Հս․ Օսեթիայի ՌՀԽ-ի նախագահ, 1919 թ.՝ Վլադիկավկազի պաշտպանության կազմակերպիչներից։ Սպանել են սպիտակ-գվարդիականները։

Ծանոթագրություններ 

Բոլշևիկներ
Ռուս հեղափոխականներ